Sluit Kersdag af met die rustige klanke van musiek, wat spesiaal deur Fritz Klaaste gekies is vir jou.
Laai die mp3 af (9 508KB)
Laai die mp3 af (20 984KB)
Spesiale programme vir Kersdag.
Haidee Muller gesels met oud en jonk oor die Kersliedere wat hulle met heimwee vul. Daardie lieflike en besonderse kersklanke wat hulle laat verlang. Sommiges is self nog kind, ander vertel van hulle kinderdae se kosbare kersherhinneringe, of vertel van daardie spesiale mense wat dalk nie meer daar is nie. Hulle speel self hierdie gesange op klavier en selfs die viool. En natuurlik is daar diegene wat sommer hulle gunsteling Kersliedere vir Haidee sing. Elkeen het ook hul eie spesiale Kersboodskappe wat hulle graag met RSG se luisteraars wil deel.
Onthou jy nog die kersfeeste uit jou kinderjare? Die kersboom, geskenke en liggies? ‘n Paar bekende persone, onder andere Bertha Le Roux-Wahl, dr. Isak Burger en Vicky Davis deel hulle kersherinneringe met ons.
Herman Steyn neem jou op 'n reis deur rolprente waar kore as deel van die klankbaan gebruik is.
Lizelle de Bruin ondersoek kersfees met die hulp van dr. Stephan Joubert. ‘n Familie is meer as net ‘n gesin. Vir een dag is ‘n baba en sy ouers die fokus van die wêreld. Gelowiges van die uithoeke van die wêreld verenig rondom die geboorte van Jesus, en almal het ‘n storie om te vertel.
Luister na gewilde musiek soos DIE ONSE VADER, die SANCTUS uit Gounod se SINT CECILIA MIS, en Bruchner se LOCUS ISTE. Daar is ook minder bekende werke soos die HALLELUJA uit Beethoven se CHRISTUS OP DIE OLYFBERG, Patrick Cassidy se THE CHILDREN OF LIRTA en DIE VREDESGEBED VAN ST. FRANCIS VAN ASSISI van Karl Jenkins.